Indian Idol के सेट पर आपस में झगड़े नेहा कक्कड़ और अन्नू मलिक, सिंगर बोलीं- डूब मर...देखें Video  
इंडियन आइडल के सेट पर झगड़े अन्नू मलिक और नेहा कक्कड़
सिंगर ने अन्नू मलिक से बोला- 'डूब मर.'
अन्नू मलिक और नेहा कक्कड़ का वीडियो हुआ वायरल
सिंगिंग का धमाकेदार शो 'इंडियन आइडल' (Indian Idol) शुरू हो चुका है. फिल्हाल शो में ऑडिशन चल रहे हैं, जिसमें अपनी गायकी का हुनर दिखाने के लिए देश के कोने-कोने से लोग आ रहे हैं. 'इंडियन आइडल' के कई ऑडिशन वीडियो ने सोशल मीडिया पर भी धमाल मचा रखा है. लेकिन हाल ही में शो का एक वीडियो सबका खूब ध्यान खींच रहा है. 'इंडियन आइडल' के इस वीडियो में शो के जज नेहा कक्कड़ (Neha Kakkar) और अन्नू मलिक (Annu Malik) एक-दूसरे से झगड़ा करते नजर आ रहे हैं. इसी बीच नेहा कक्कड़ अन्नू मलिक से कहती हैं 'डूब मर', जिसपर सिंगर का जवाब आता है 'तू मर'. इंडियन आइडल का यह धमाकेदार वीडियो खूब वायरल भी हो रहा है. 
Tag your BFF in the comments section and make plans to watch #IndianIdol this weekend at 8 PM. #EkDeshEkAwaaz @adityanarayanofficial @nehakakkar @vishaldadlani @anumalikmusic
A post shared by  Sony Entertainment Television (@sonytvofficial) on Oct 14, 2019 at 10:00pm PDT

दरअसल, 'इंडियन आइडल' (Indian Idol) के इस वीडियो में नेहा कक्कड़ (Neha Kakkar) और अन्नू मलिक (Annu Malik) बेस्ट फ्रेंड्स के अंदाज में झगड़ते नजर आ रहे हैं. दोनों को ऐसा झगड़ता देख सिंगर विशाल ददलानी अपने सिर पर हाथ रखकर बैठ जाते हैं. वहीं, सोनी टीवी ने इस मजेदार वीडियो को पोस्ट करते हुए लिखा कि दोस्तों के साथ लड़ाई ऐसी होती है. इस वीडियो के अलावा इंडियन आइडल का एक और वीडियो खूब धमाल मचा रहा है. इसमें ऋषभ नाम के एक कंटेस्टेंट ने जबरदस्त अंदाज में गाना गाकर जजेस का दिल जीत लिया. जजेस के अलावा सोशल मीडिया यूजर्स ने भी इस वीडियो को देखकर कंटेस्टेंट की खूब तारीफ की. 
A rockstar performance by #Rishabh! Watch #IndianIdol, Sat-Sun at 8 PM @adityanarayanofficial @nehakakkar @vishaldadlani @anumalikmusic
A post shared by  Sony Entertainment Television (@sonytvofficial) on Oct 14, 2019 at 9:11am PDT

बता दें कि 'इंडियन आइडल' (Indian Idol) 12 अक्टूबर से शुरू हो गया था. हालांकि, शो का ग्रैंड प्रीमियर होना अभी बाकी है. इस बार भी जज पैनल में मशहूर सिंगर नेहा कक्कड़, विशाल ददलानी और अन्नू मलिक नजर आ रहे हैं. अब देखना यह है कि कौन से कंटेस्टेंट ग्रैंड प्रीमियर के लिए जज का दिल जीतने में कामयाब होते हैं.